Chillán
Store norske leksikon,Geografi,Verdens geografi,Sør-Amerikas geografi,Chiles geografi
Chillán er en by i sentrale Chile, 90 kilometer nordøst for Concepción. Bykommunen har 184 739 innbyggere (INE, 2017) og er et handelssenter i et jordbruksdistrikt.
Chillán er et viktig trafikknutepunkt da byen ligger ved hovedjernbanelinjen nord–sør, og den panamerikanske hovedvei. Industrien omfatter kornmøller, garverier, sagbruk og skofabrikker. Sørøst for byen ligger svovelbadene Termas de Chillán.Chillán ble grunnlagt i 1580. Den chilenske nasjonalhelten Bernardo O’Higgins ble født i det som i dag er kjent som Chillán Viejo, «gamle Chillán». Byen har flere ganger blitt ødelagt ved utbrudd av vulkanen Chillán, og måtte flyttes og gjenoppbygges i 1835. Nye utbrudd ødela store deler av byen i 1939, da 28 000 mennesker omkom, og i 2010. Les mer i Store norske leksikon Chiles geografi Chiles befolkning